LocalDoc/ldquad_v2_retrieval-reranked huggingface dataset:
Dərman pişikotu

May ayından başlayaraq avqusta kimi çiçəkləyir, meyvələri avqust-sentyabrda yetişir. Kökümsovundan hazırlanan cövhərindən ürək fəaliyyətinin tənzimlənməsində istifadə və sakitləştirici vasitə kimi istifadə olunur Bu bitki ən tanınmış müalicəvi bitkilərdən biridir. Pişikotu həm xalq təbabətində, həm də ənənəvi tibbdə çox geniş istifadə olnur. Dünya farmasevtik sənayenin istehsal etdiyi əksər təbii sakitləşdirici vasitələrinin tərkibinə pişikotu daxil edilir. Pişikotu dəmləməsi, ekstraktı baş ağrıları, miqren, əsəbilik, nevroz, isteriya, yuxusuzluq zamanı yaxşı təsir edir.
Dərman pişikotu

Pişikotu klimaks zamanı da qadınlara yaxşı kömək edir. Körpələr üçün pişikotu dəmləməsi əlavə olunmuş vannalar çox xeyirlidir — yaxşı sakitləşdirir, tez yuxuya getməyə kömək edir. Pişikotu həm də ürək-damar sistemi xəstəliklərində və pozulmalarında da yaxşı kömək edir. Taxikardiya, hipertoniya, ürəkdə ağrılar zamanı pişikotu geniş istifadə olunur. Bitki qan dövranını yaxşılaşdırır, damarları genişləndirir, arterial təzyiqi normallaşdırır, ürəyin fəaliyyətini tənzimləyir.
Firon

Firon (yunanca Φαραώ / pharaōn)— Qədim Misirdə padşah, çar, kral. Britaniya Ensiklopediyasına görə, "firon" kəlməsi yeni çarlıq dövründən etibarən (18-ci xanədanlıqdan başlayır; b.e.ə. 1539–1292-ci illər) 22-ci xanədanlığa qədər (b.e.ə. 945–730-cu illər) hörmət mənasında işlədilib, sonralar da bu söz çarın ünvanına çevrilib, əvvəllər isə bu xitab heç vaxt işlədilməyib. Bu mövzuda başqa bir məlumat isə Amerika Akademik Ensiklopediyasında (Academic American Encyclopedia) qeyd edilmişdir. Həmin ensiklopediyada "firon" ləqəbinin yeni çarlıq dövründən etibarən istifadə edilməyə başladığı bildirilir. Firon Quranda Göründüyü kimi, "Firon" kəlməsindən müəyyən bir tarixdən sonra istifadə edilməyə başlanıb. Dolayısı ilə Quranda bu fərqin tam olaraq qeyd edilməsi – Yusif dövründəki hökmdardan həmişə "kral, çar, hökmdar" olaraq bəhs edildiyi halda Musanın dövründəki hökmdarın hər dəfə "firon" adlandırılması – Quranın Allahın sözü olmasını sübut edən başqa bir dəlildir.
Firon

Onlar ancaq "Firon" ifadəsi işlədirlər. Həqiqətdə də Misir tarixində "Firon" ifadəsinin işlədilməsi ancaq sonrakı dövrlərə aiddir. "Firon" xitabı ilk dəfə bizim eradan əvvəl XIV əsrdə IV Amenhotepin dövründən etibarən işlədilməyə başlanmışdır. Yusif isə bu tarixdən ən azı 200 il əvvəl yaşayıb. Xarici keçidlər Rulers of Egypt Arxivləşdirilib 2009-03-26 at the Wayback Machine – Archaeowiki.org Egyptian Royal Genealogy Arxivləşdirilib 2009-04-07 at the Wayback Machine Egyptian Pharaohs Digital Egypt for Universities Mummies of the Pharaohs at James M. Deem's Mummy Tombs site. The Coronation of Pharaoh Arxivləşdirilib 2009-03-18 at the Wayback Machine Həmçinin bax Qədim Misir
Rəşad Şolan

2003–2009-cu illərdə Ege Universitetinin "Urologiya" kafedrasının assistenti olmuşdur. Bu illərdə uroloji cərrahiyyənin bütün istiqamətləri — uroonkologiya, endourologiya, andrologiya, funksional urologiya, laparoskopik urologiya üzrə təkmilləşmişdir. Elə həmin illərdə onun kafedranın əməkdaşları ilə həmmüəllifi olduğu bir sıra elmi məqalələri Türkiyə, ABŞ, Braziliya, Yaponiya və digər ölkələrdə çap edilmişdir. Rəşad Şolan Ege Universitetindəki fəaliyyəti dövründə 802 əməliyyat həyata keçirmişdir. 2008–2009-cu illərdə tibb fakültəsi yanında Ege Universitetinin əcnəbi həkim və tələbələrinin nümayəndəliyinə rəhbərlik etmişdir. 2009-cu ildə "Testesteronun çanaq dibi əzələlərinə təsiri və təcrübədə stress tip sidik qaçırma zamanı urodinamik göstəricilər" mövzusunda dissertasiyanı müdafiə etmiş, daha sonra bu müdafiə işi Türkiyə Kontinensiya Cəmiyyətinin mükafatına layiq görülmüşdür. Rəşad Şolan 2009-cu ildə Türkiyədə təhsilini həkim-uroloq ixtisası üzrə başa vuraraq Azərbaycanca dönmüşdür. Azərbaycanda laparoskopik urologiyanın tətbiqinin əsasını qoyanlardan biri olmuşdur. Mərkəzi Neftçilər Xəstəxanasında həkim-uroloq kimi işə başlamış, 2010-cu ildən etibarən isə xəstəxananın uroloji təcrübəsinə uroonkoloji, rekonstruktiv, androloji əməliyyatlar daxil etməyə nail olmuşdur.
Rəşad Şolan

2010-cu ildə Azərbaycanda "Gənc Uroloqların Beynəlxalq Assosiasiyası"nın (International Young Urologists Association) rəsmi nümayəndəsi olmuşdur. 2011-ci ildə Azərbaycanda ilk dəfə böyrəyin laparoskopik-uroloji yolla xaric edilməsi əməliyyatını aparmışdır. 2011-ci ildə Cənubi Koreyanın Yonsei Universitetində robotik uroloji cərrahiyyə və böyrək transplantasiyası üzrə uzunmüddətli təcrübə keçmişdir. 2012-ci ildə Endouroloqların 30-cu Beynəlxalq Konqresində Azərbaycanın laparoskopik urologiya üzrə ilk seriyasını təqdim etmişdir. Həmin ildə Fransada (Strasburq Universiteti – IRCAD) eksperimental laparoskopik cərrahiyyənin tətbiqi kurslarını uğurla bitirmişdir. Eləcə də, Ege Universitetində tamamladığı dissertasiya işi Azərbaycan Respublikasının Prezidenti yanında Ali Attestasiya Komissiyası tərəfindən nostrifikasiya edilərək "tibb üzrə fəlsəfə doktoru" elmi dərəcəsini almışdır. Daha sonra 2014-cü ildə Türkiyə Cümhuriyyətində mikrocərrahiyyə kurslarını uğurla başa vurmuşdur. 2014-cü ildə paralel şəkildə Respublika Diaqnostika Mərkəzində də uroloji fəaliyyət göstərmiş və həmin xəstəxananın rəsmi konsultantı olmuşdur. 2015-ci ildə Amerika Uroloqlar Assosiasiyasının (American Urological Association) araşdırmaçı üzvü olmuşdur.
Rəşad Şolan

2017-ci ildə Respublika Diaqnostika Mərkəzinin "Böyrək xəstəlikləri və transplantologiya" şöbəsinin əsasını qoyub və şöbənin rəhbəri olmuş, həmin dövrdən həm dövlət xətti ilə, həm də ödənişli əsaslarla böyrəkköçürmə əməliyyatlarının icrasına başlamışdır. 2018-ci ildə Asiyanın ən böyük böyrək transplantasiyası mərkəzi olan Yonsei Universitetində böyrək köçürülməsi üzrə təkmilləşmə proqramını keçmişdir. 2019-cu ildə onun rəhbərliyi ilə "Böyrək xəstəlikləri və transplantologiya" şöbəsi beynəlxalq keyfiyyət sertifikatı olan ABŞ-nin JCI sertifikatını almışdır. 2019–2020-ci illərdə Mərkəzi Neftçilər Xəstəxanasının "Urologiya" şöbəsinə rəhbərlik etmişdir. 2019-cu ildə onun təklifi ilə "Böyrək Transplantasiyası üzrə Mütəxəssislər Assosiasiyası" yaradılmış, Azərbaycan Respublikası Ədliyyə Nazirliyində dövlət qeydiyyatından keçmişdir. O, bu təşkilatın İdarə Heyətinin sədri seçilmişdir. 2019-cu ildə Azərbaycan Respublikası Səhiyyə Nazirliyinin böyrək transplantasiyası üzrə baş mütəxəssisi təyin olunmuşdur. 2021-ci ildən etibarən Səhiyyə Nazirliyinin Orqan Transplantasiyası üzrə mütəxəssis-ekspertidir. 2018-ci ildə A. Qarayev adına Fiziologiya İnstitutunda "İmmunofiziologiya və eksperimental transplantologiya" laboratoriyası yaradılmış və Azərbaycan Milli Elmlər Akademiyasının prezidiumununun qərarı ilə Rəşad Şolan bu laboratoriyanın müdiri təyin edilmişdir.
Rəşad Şolan

2023-cü ilin fevral ayından etibarən Respublika Diaqnostika Mərkəzindən öz istəyi ilə ayrılmış, elə həmin vaxtdan Dövlət Təhlükəsizliyi Xidmətinin, Hərbi-Tibb Baş İdarəsinin Hərbi Hospitalında onun təşəbbüsü ilə "Böyrək Xəstəlikləri və Orqan Transplantasiyası" şöbəsi yaradılmış və qısa zamanda t.e.d. Rəşad Şolan tərəfindən bu tibb ocağında böyrək transplantasiyası əməliyyatlarına start verilmişdir. Eyni zamanda Rəşad Şolan tərəfindən hospitalın təcrübəsinə texniki cəhətdən mürəkkəb, rekonstruktiv, uroonkoloji, pediatrik uroloji əməliyyatlar daxil etmişdir. 20 oktyabr 2023-cü ildə Dövlət Təhlükəsizliyi Xidmətinin Hərbi-Tibb Baş İdarəsində yeni yaradılmış Elmi-Təcrübə Mərkəzinə rəis təyin edilmişdir. Rəşad Şolan 100-dan artıq elmi işin müəllifidir. Azərbaycanda və regionda interstisial sistitin diaqnostikası, patogenezi və patofiziologiyası ilə bağlı doktorluq dissertasiyası müdafiə edən ilk mütəxəssisdir. Onun interstisial sistit barədə eksperimental modelləri ESSIC 2019 və SUFU 2020 kimi nüfuzlu konqreslərdə qəbul olunmuşdur. Rəşad Şolan 1 aprel 2022-ci il tarixində "İnterstisial sistitin/ağrılı sidik kisəsi sindromunun modelləşdirilməsi, etiopatogenezində multifaktorial amillərin araşdırılması və diaqnstik biomarkerlərin rolunun öyrənilməsi" mövzusunda doktorluq dissertasiyasını müdafiə etmişdir. Azərbaycan Respublikasının Prezidenti yanında Ali Attestasiya Komissiyasının 7 oktyabr 2022-ci il tarixli qərarı ilə Rəşad Şolana "tibb elmləri doktoru" (iki ixtisas üzrə: urologiya və patoloji fiziologiya) elmi dərəcəsi verilmişdir.
Rəşad Şolan

Rəşad Şolana 31 yanvar 2023-cü ildə Namanqan Dövlət Universitetinin (Özbəkistan Respublikası) Böyük Elmi Şurasının 6 saylı qərarı ilə "Fəxri Professor" elmi adı verilmişdir. Eyni ildə Rəşad Şolana digər universitetin — Mərkəzi Asiya Tibb Universitetinin (Özbəkistan Respublikası) Böyük Elmi Şurasının 8 iyun 2023-cü il tarixli, 8 saylı qərarı ilə "Fəxri Professor" elmi adı verilmişdir. 2016-cı ildə səhiyyə sahəsində məhsuldar fəaliyyətinə görə Azərbaycan Respublikası Səhiyyə Nazirliyi tərəfindən "Səhiyyə əlaçısı" döş nişanı ilə təltif olunub. 2018-ci ildə Azərbaycan Respublikası Səhiyyə Nazirliyi tərəfindən "Fəxri fərman"la təltif olunub. 2019-cu ildə Mənəvi Dəyərlərin Təbliği Fondunun mükafatına layiq görülüb. Xarici keçidlər RMDM-də ilk böyrək transplantasiyası: donor xəstənin qardaşı olub Azərbaycanda ilk dəfə: bir yaşlı uşağa göbəkdən böyrək əməliyyatı icra edildi Arxivləşdirilib 2020-10-27 at the Wayback Machine
Məhərrəm Seyidov (milli qəhrəman)

Məhərrəm Mirəziz oğlu Seyidov (7 sentyabr 1952, Alışar, Noraşen rayonu – 19 yanvar 1990, Kərki, Sədərək rayonu) — Azərbaycanın Milli Qəhrəmanı. 7 sentyabr 1952-ci ildə Şərur rayonunun Alışar kəndində anadan olmuşdur. 1969-cu ildə burada N. Nərimanov adına orta məktəbi bitirmişdir. Məhərrəm Bakı Xüsusi Milis Məktəbini də bitirmişdi. 1969-cu ildə buradakı N. Nərimanov adına orta məktəbi bitirmişdir. Hərbi xidmətini Xerson şəhərində başa vurduqdan sonra, əmək fəaliyyətinə Daxili İşlər Orqanlarında başlamışdır.
Məhərrəm Seyidov (milli qəhrəman)

1980-ci ildə Moskva Olimpiadasında ictimai asayişin mühafizəsində fərqləndiyinə görə mükafatlandırılmışdır. Bakı Xüsusi Orta Milis Məktəbini (indiki Polis Akademiyası) bitirmişdir. Şərur rayon Daxili İşlər Şöbəsi yanında mühafizə şöbəsində baş inspektor vəzifəsində çalışırdı. Milis kapitanı idi. Şəxsi həyatı Ailəli idi, dörd övladı qalıb. Döyüşlərdə iştirakı 1990-cı ildə Sədərək rayonu da başqa rayonlar kimi erməni yaraqlılarının hücumlarına məruz qalırdı. 18 yanvar 1990-cı il ermənilər Kərki kəndinə hücum edərək evləri yandırır, silahsız günahı olmayan dinc sakinləri min bir vəhşiliklərlə qətlə yetirirdilər.
Məhərrəm Seyidov (milli qəhrəman)

Şərur rayon Daxili İşlər Şöbəsi məlumatı alan kimi polis işçilərini hadisə yerinə göndərir. Qanlı döyüşlərdə hər iki tərəfdən xeyli ölən və yaralananlar var idi. 19 yanvar polis kapitanı Azər mühasirəyə düşmüşdü. Məhərrəm onu xilas etmək tapşırığını öz üzərinə götürdü, o, vuruşaraq polis kapitanının yanına çata bildi, amma o özü mühasirəyə düşdü, son nəfəsinəcən vuruşaraq döyüşçü dostlarını xilas edən Məhərrəm qəhrəmancasına şəhid oldu. Şərur rayonunun Şəhidlər xiyabanında dəfn edilib. Təltif və mükafatları Azərbaycan Respublikası Prezidentinin 6 iyun 1992-ci il tarixli 831 saylı fərmanı ilə kapitan Məhərrəm Mirəziz oğlu Seyidov ölümündən sonra "Azərbaycanın Milli Qəhrəmanı" adına layiq görülmüşdür. (6 iyun 1992) — "Qızıl Ulduz" medalı (ölümündən sonra) İrsi və xatirəsi Şərur şəhərində qəhrəmanımızın adına küçə var, tuncdan büstü qoyulub.
Xəzər Lənkəran FK

Xəzər Lənkərn FK — 2004-cü ildə Lənkəran şəhərində yaradılmış və 2016-cı ilin may ayında Azərbaycan çempionatlarında iştirakını dayandıranadək Azərbaycan Premyer Liqasında çıxış edən futbol klubu. "Xəzər Lənkəran" 1 dəfə Azərbaycan çempionu, 3 dəfə Azərbaycan kubokunun, 1 dəfə Azərbaycan Superkubokunun və 1 dəfə Birlik Kubokunun qalibi olmuşdur. Klub 2006-cı ilin 11 avqust tarixindən etibarən ev oyunlarını 15000 (on beş min) azarkeş tutumuna malik olan Xəzər Lənkəran Mərkəzi stadionunda keçirib. Klubun yaradılması və ilk mövsüm "Xəzər Lənkəran FK" 2004-cü ildə Azərbaycanda doğulmuş türkiyəli iş adamı Mübariz Mənsimovun təşəbbüsü ilə yaradılıb. Klubun ilk baş məqşçisi Nazim Süleymanov, daha sonra isə türkiyəli mütəxəssis Rasim Kara olmuşdu.
Xəzər Lənkəran FK

Yarandığı ilk ildə klub həmin vaxta qədər Türkiyədə "Trabzonspor", "Beşiktaş", "Fənərbaxça", İspaniyada "Las Palmas", Almaniyada isə "Nürnberq" kimi klublardan çıxış etmiş təcrübəli türk futbolçusu Oqtay Dərəlioğlunu öz heyətinə cəlb etmişdi. Klub yarandığı ilk mövsümdən Azərbaycan Çempionatının "yüksək dəstə"sində çıxış etməyə başlamışdı. Mövsümün sonunda "Xəzər Lənkəran" və "Neftçi" hərəyə bərabər olaraq 78 xal toplamışdı. AFFA-nın qərarı ilə 2004/2005 mövsümünün Azərbaycan çempionunun müəyyənləşdirilməsi üçün "Qızıl oyun" keçirilməsi qərara alındı. Hər iki komandanın çempionuq uğrunda mübarizə aparacağına görə qarşılaşmanın neytral meydanda keçirilməsi qərara alınmışdı və buna əsasən də matç 2005-ci ilin 10 iyun tarixində Gəncə şəhərində Gəncə şəhər stadionunda keçirildi.
Xəzər Lənkəran FK

Bu oyunu 25 min tamaşaçı stadionda canlı izlədi Hakimlərin qərəzliliyi barədə istənilən mübahisənin əvvəlcədən qarşısını almaq üçün isə referi briqadasını ölkənin hüdudlarından kənarda axtarmaq məqsədəuyğun sayıldı və nəticədə milli çempionatlar tarixində ilk dəfə olaraq əcnəbi hakimin Azərbaycan klublarınının matçını idarə elədi. Bu hakim, isveçrəli Karlo Bertolini oldu. Həmin matçda "Xəzər Lənkəran" ilk hissədə hesabı açsa da, ikinci hissədə 2 qol buraxaraq "Neftçi"yə 1:2 hesabı ilə məğlub oldu.. Yarandığı ilk mövsümdə "Xəzər Lənkəran" Azərbaycan çempioatının gümüş medallarını qazandı. Klubun oyunçusu Samir Əliyev 31 oyuna 20 qol vuraraq yekunda bombardirlər cədvəlində Zaur Ramazanovdan (26 oyuna 21 qol) sonra 2-ci yeri tutdu. Oqtay Dərəlioğlu isə 21 oyuna 17 qol vurmaqla 3-cü yerdə qərarlaşdı.
Xəzər Lənkəran FK

Çempionatda 2-ci yeri tutmaq kluba hal-hazırda Avropa Liqası adlandırılan UEFA kubokunda iştirak etmək hüququ verdi. 2004/2005-ci il mövsümündə çempionat oyunlarında "Xəzər Lənkəran" ən böyük qələbəsini Sumqayıt şəhərini təmsil edən "Gənclərbirliyi" klubu üzərində qazandı. 3 noyabr 2004-cü ildə Lənkəranda keçirilən qarşılaşmada yerli komanda sumqayıtlıları 6:0 hesabı ilə məğlub elədi. Çempionat oyunlarında klubun heyətində ən çox oyun keçirən futbolçular Alim Qurbanov və Samir Əliyev oldu. Onlar hərəyə 31 dəfə meydana çıxdılar.
Xəzər Lənkəran FK

Ədəhim Niftəliyev 28, Aleksandr Martyoşkin və Rəşad Abdullayev isə 26 oyunda iştirak etdilər. Xaqani Məmmədov, Füzuli Məmmədov, Miroslav Saviç və Vyaçeslav Lıçkin isə hərəyə 24 dəfə meydanda oldular. Oqtay Dərəlioğlu 21, Martin Stankov isə 17 oyunda iştirak elədi. Çempionatda klubun qol vuran oyunçuları Samir Əliyev (20), Oqtay Dərəlioğlu (17), Xaqani Məmmədov (6), Bəxtiyar Musayev (4), Paşa Əliyev (3), Vyaçeslav Lıçkin (3), Alim Qurbanov (3), Rəşad Abdullayev (2), İlqar Qurbanov (2), Səbuhi Sadiqov (2), Martin Stankov (1), Çori İlir (1), Məsut Kumçuoğlu (1) və Vüsal Hüseynov (1) oldular. "Qızıl oyunu" da saysaq Lənkəran təmsilçisi ilk mövsümündə çempionatda 35 oyun keçirdi.
Xəzər Lənkəran FK

24 oyunda qələbə, 6 oyunda heç-heçə və 5 oyunda məğlub oldu. Rəqib qapılarına 69 qol vuran Lənkəran təmsilçisi öz qapısından 17 qol buraxdı. İlk mövsümdə çempionatda ev oyunlarında ən yaxşı nəticəni "Xəzər Lənkəran" əldə etdi. Öz evində heç bir oyunda məğlub olmayan Lənkəran təmsilçisi 14 oyunda qələbə qazandı, 3 oyunda isə heç-heçə etdi. 2004/2005-ci il mövsümündə "Xəzər Lənkəran" Azərbaycan kubokuna 1/8 final mərhələsində qoşuldu.
Xəzər Lənkəran FK

Bu mərhələdə klubun rəqibi Yevlaxın "Karvan" klubu oldu. Hər iki oyun 1:1 hesabı ilə başa çatdı deyə, cütlüyün taleyi oyundan sonrakı penalti zərbələrində aydınlaşdı. "Xəzər Lənkəran" rəqibini 4:5 hesabı ilə məğlub edərək növbəti 1/4 final mərhələsinə adladı. Bu mərhələdə Lənkəran təmsilçisinin rəqibi Bakının "MOİK" klubu oldu. "Xəzər Lənkəran" rəqibini hər iki oyunda 1:0 hesabı ilə məğlub edərək 1/2 final mərhələsinə keçdi.
Xəzər Lənkəran FK

Bu mərhələdə klubun rəqibi Bakının "İnter" kollektivi oldu. "İnter" evində 2:1 hesabı ilə qalib gəldiksən sonra Lənkəranda 1:1 hesablı heç-heçə əldə etməklə finala vəsiqə qazandı. Azərbaycan kubokunda ilk mövsümündə "Xəzər Lənkəran" 6 oyun keçirdi. Lənkəran təmsilçisi bu oyunların əsas vaxtında 2 dəfə qələbə, 3 dəfə heç-heçə, 1 dəfə məğlub oldu. Rəqib qapılarına 6 qol vurub 5 qol buraxdı.
Xəzər Lənkəran FK

UEFA Kubokunun 1-ci təsnifat mərhələsində "Xəzər Lənkəran"ın rəqibi Moldovanın "Nistru" klubu oldu. Lənkəran təmsilçisi səfərdə 3:1 hesabı ilə, evdə isə 1:2 hesabı ilə rəqibinə məğlub oldu. 14 iyulda Kişinyovda keçirilən oyunda "Xəzər Lənkəran"ın yeganə qolunu Zaur Ramazanov vurdu. Hələ öz yeni stadionu olmadığına görə cavab qarşılaşması Bakıda 28 iyul tarixində Tofiq Bəhramov adına Respublika stadionunda keçirildi. Bu oyunda "Xəzər Lənkəran"ın yeganə qolunu Samir Əliyev vurdu.
Xəzər Lənkəran FK

Moldovanın "Nistru" klubu ilə UEFA kubokundakı qarşılaşmalar "Xəzər Lənkəran"ın Avropa arenasında ilk matçları oldu. 2005-ci ilin yayında Rasim Kara "Xəzər Lənkəran"ını tərk etdi. Klubun baş məşqçisi yenidən Nazim Süleymanov təyin edildi, lakin azərbaycanlı mütəxəssisin klubdakı ikinci dönəmi də uzun çəkmədi. Nazim Sülmaymanovu klubun baş məşqçisi postunda müvəqqəti olaraq türkiyəli mütəxəssis Şenol Fidan əvəzlədi. Şenol Fidan da öz növbəsində klubda çox qala bilmədi və onu ukraynalı mütəxəssis Viktor Pasulko əvəzlədi.
Xəzər Lənkəran FK

Bütün bunlar öz əksini klubun çempionatdakı çıxışında göstərdi. Lənkəran təmsilçisi 2005/2006-cı il mövsümünü 36 xalla 7-ci pillədə başa çatdırdı. Klub həmin il çempionatda 26 oyun keçirdi. 9 dəfə qələbə qazanan və 9 dəfə heç-heçə edən Lənkəran təmsilçisi 8 oyunda məğlub oldu. Rəqib qapılarına 27 qol vuran "Xəzər Lənkəran" öz qapısında 18 qol gördü.
Xəzər Lənkəran FK

Bu mövsümdə klubun ən böyük hesablı qələbəsi "MOİK" üzərində oldu. 16 aprel 2006-cı ildə Lənkəranda keçirilən qarşılaşmada yerli klub rəqibini 6:0 hesabı ilə məğlub elədi. Klubun heyətində çempionat oyunlarında ən çox meydana çıxan şəxs Mahmud Qurbanov oldu. Azərbaycanlı futbolçu 25 dəfə meydana çıxdı və bu oyunlarda 2 dəfə fərqlənməyi bacardı. Bu mövsümdə Mahmud Qurbanovdan sonra ən çox oyun keçirən futbolçular Rəşad Abdullayev (24 oyun), Emin Quliyev (23 oyun), İlqar Qurbanov (21 oyun), Miroslav Saviç (21 oyun), Alim Qurbanov (20 oyun), Martin Stankov (20 oyun), Zaur Ramazanov (20 oyun) və Füzuli Məmmədov (19 oyun) oldular.
Xəzər Lənkəran FK

Digər futbolçular 17 və ya daha az oyun keçirdilər. Bu mövsümdə çempionatda klubun ən çox qol vuran futbolçusu Samir Əliyev oldu. Samir Əliyev 11 oyuna 4 qol vurdu. Daha sonra Samir Əliyev "İnter" klubuna transfer olundu və çempionatın ikinci yarısını orada keçirdi. Katalin Lita və Vüqar Nadriov hərəyə 3 qol vurdular.
Xəzər Lənkəran FK

Mahmud Qurbanov, Alim Qurbanov, Zaur Ramazanov, Xəqani Məmmədov, Robert İlyes, Daniel Muntyanu və İonut Savu hərəyə 2 qolla fərqləndilər. Emin Quliyev, İlqar Qurbanov və Marinko Petkoviç isə 1 qolla fərqləndilər. 2005/2006-cı il mövsümündə "Xəzər Lənkəran" ölkə kubokuna 1/8 final mərhələsində qoşuldu. Klubun ilk rəqibi Qusarın "Şahdağ" komandası oldu. "Xəzər Lənkəran" rəqibini 2:0 və 1:0 məğlub edərək növbəti mərhələyə vəsiqə qazandı.
Xəzər Lənkəran FK

1/4 final mərhələsində Lənkəran təmsilçisinin rəqibi İmişlinin "MKT-Araz" kollektivi oldu. 0:0 hesablı heç-heçə və 1:0 hesablı qələbə qazanan "Xəzər Lənkəran" 1/2 final mərhələsinə vəsiqə qazandı. Burada klubun rəqibi Yevlaxın "Karvan" klubu oldu. Öz evində 1:0 hesablı qələbə qazanan "Xəzər Lənkəran" səfərdə rəqibinə 3:0 hesabı ilə məğlub oldu və "Karvan" finala vəsiqə qazandı. Bu mövsümdə ümumilikdə Lənkəran təmsilçisi Azərbaycan kubokunda 6 oyun keçirdi.
Xəzər Lənkəran FK

Bu oyunları 4-də qələbə qazanan "Xəzər Lənkəran" 1 oyunda heç-heçə etdi və 1 oyunda məğlub oldu. Bu mövsümdə "Xəzər Lənkəran"ın heyətində 6 fərqli ölkədən 10 legioner çıxış etdi. Miroslav Saviç, Marinko Petkoviç və Slaven Stankoviç Serbiyanı təmsil etmişdilər. Robert İlyeş, İonut Savu və Katalin Lita Rumıniyanı təmsil etmişdilər. Martin Stankov Bolqarıstan, Aleksandr Martyoşkin Belarus, Daniel Muntyanu Rusiya, Kinqsli Atakora isə Qananı təmsil etmişdi.
Xəzər Lənkəran FK

2005/2006-cı il Azərbaycan çempionatında uğursuz çıxış edən "Xəzər Lənkəran" turniri 7-ci yerdə bitirdi. 7 iyun 2006-cı ildə keçirilən mətbuat konfransında klubun icraçı direktoru Tuyqun Nadirov ukraynalı baş məşqçi Viktor Pasulkonun işdən azad edilməsi barədə məlumatı ictimaiyyətə çatdırdı. Klubun yeni baş məşqçisi Ağasəlim Mircavadov təyin edildi. Çempionatın ilk turunda "Xəzər Lənkəran" "Gəncə" klubu ilə qarşılaşmalı olsa da, Gəncə təmsilçisi AFFA-ya iştirak ərizəsi təqdim etmədiyinə görə çempionatdan uzaqlaşdırıldı. Elə buna görə ilk turda keçirilməli olan bu matç baş tutmadı.
Xəzər Lənkəran FK

11 avqust 2006-cı il tarixində klubun yeni stadionu istifadəyə verildi. Xəzər Lənkəran Mərkəzi Stadionunun açılışında Azərbaycan Respublikasının Prezidenti İlham Əliyev və "Xəzər Lənkəran" klubunun prezidenti Mübariz Mənsimov iştirak etdi. Elə həmin gün Lənkəran təmsilçisi yeni stadionunda ilk oyununda Bakının "Neftçi" klubu ilə qarşılaşdı. Öz stadionunda ilk "Böyük oyun" Lənkəran təmsilçisinin 2:1 hesablı qələbəsi ilə başa çatdı. 23 may 2007-ci ildə, çempionatın sonuncu turunda "Xəzər Lənkəran" Qəbələdə yerli "Gilan" klubunu 0:3 hesabı ilə məğlub edərək 56-cı xalını topladı və turnir cədvəlində 1-ci yerdə qərarlaşdı.
Xəzər Lənkəran FK

Beləliklə "Xəzər Lənkəran" yarandığı 3-cü ildə ilk dəfə olaraq Azərbaycan çempionu oldu. Çempionluq yolunda Lənkəran təmsilçisi əzəli rəqibi "Neftçi"ni qabaqladı. 13 komandanın iştirak etdiyi çempionatda "Xəzər Lənkəran" 24 oyun keçirdi. Lənkəran təmsilçisi bu oyunların 17-də qələbə qazandı, 5-də heç-heçə etdi və yalnız 2 oyunda məğlub oldu. Rəqib qapılarına 50 qol vuran Lənkəran təmsilçisi 16 qol buraxdı.
Xəzər Lənkəran FK

Yeni stadion Lənkəran təmsilçisi üçün alınmaz qalaya çevrildi. "Xəzər Lənkəran" çempionatda öz evində çıxış etdiyi 12 oyunun heç birində məğlub olmadı. 9 oyun qalibiyyət, 3 oyun isə heç-heçə ilə başa çatdı. Bu nəticə ilə "Xəzər Lənkəran" 2006/2007-ci il mövsümündə öz evində məğlub olmayan yeganə klub oldu. Çempionatın bombardiri "Xəzər Lənkəran"ın hücumçusu Zaur Ramazanov oldu.
Xəzər Lənkəran FK

Zaur Ramazanov 24 oyunda rəqib qapılarına 20 qol vurdu və ən yaxın izləyicisi, artıq həmin vaxt "Olimpik" klubunda çıxış edən Xaqani Məmmədovu 7 qolla qabaqladı. "Xəzər Lənkəran"ın heyətində çempionat oyunlarında hamıdan çox Mahmud Qurbanov və Zaur Ramazanov iştirak etdi. Azərbaycanlı futbolçuların hər ikisi 24 dəfə meydana çıxdılar. Komandanın heyətində hamıdan çox qolu Zaur Ramazanov (20 qol) vurdu. Emin Quliyev və Rahid Əmirquliyev hərəyə 5 dəfə, Rəşad Abdullayev və Edmond Ntiamoah hərəyə 4 dəfə, İlqar Qurbanov və Ceyhun Sultanov hərəyə 3 dəfə, Vüqar Nadirov və Xorxe Moreno Dias hərəyə 2 dəfə, Mahmud Qurbanov və Alim Qurbanov isə hərəyə 1 dəfə qol vurmaqla fərqləndilər.
Xəzər Lənkəran FK

2006/2007-ci il Azərbaycan kubokuna "Xəzər Lənkəran" 1/8 final mərhələsində qoşuldu. Lənkəran təmsilçisi "Bakılı" klubunu 4:0 və 3:0 məğlub edərək növbəti mərhələyə keçdi. 1/4 final mərhələsində Lənkəran təmsilçisinin rəqibi "Bakı FK" oldu. Lənkəran təmsilçisi bir oyunda 2:0 qalib gəldi, digərində isə 0:1 məğlub oldu və yekunda növbəti mərhələyə keçdi. 1/2 final mərhələsində "Xəzər Lənkəran"ın rəqibi Bakının "İnter" klubu oldu.
Xəzər Lənkəran FK

"Xəzər Lənkəran" hər iki oyunda rəqibinə 1:0 hesabı ilə qələbə qazanaraq tarixində ilk dəfə Azərbaycan kubokunun finalına vəsiqə qazandı. Finalda Lənkəran təmsilçisinin rəqibi İmişlinin "MKT-Araz" klubu oldu. Final qarşılaşması 28 may 2007-ci il tarixində Bakıda Tofiq Bəhramov adına Respublika Stadionunda keçirildi. Bundan 5 gün qabaq ilk dəfə olaraq ölkə çempionluğunu rəsmiləşdirən "Xəzər Lənkəran" Respublika günündə rəqibini 1:0 hesabı ilə məğlub edərək tarixində ilk dəfə Azərbaycan kubokunu qazandı. Beləliklə "Xəzər Lənkəran" ölkə daxilində "Qızıl dubl"a imza atdı.
Xəzər Lənkəran FK

Kubok oyunlarında "Xəzər Lənkəran" 7 oyun keçirdi. 6 oyunda qələbə qazanan Lənkəran təmsilçisi cəmi 1 oyunda məğlub oldu. Rəqib qapılarına 12 qol vuran "Xəzəl Lənkəran" öz qapısından cəmi 1 qol buraxdı.. Ölkə çempionu olan "Xəzər Lənkəran" tarixində ilk dəfə UEFA Çempionlar Liqasının təsnifat mərhələsində iştirak etmək hüququ qazandı. 29 iyun 2007-ci ildə İsveçrənin Nyon şəhərində Çempionlar Liqasının püşkü atıldı. Lənkəran təmsilçisinin rəqibi Xorvatiyada 2006/2007-ci il mövsümünün çempionu olmuş "Dinamo Zaqreb" oldu.
Xəzər Lənkəran FK

"Xəzər Lənkəran" rəqibi ilə oyunlarını Lənkəranda keçirmək istəsə də UEFA 10 iyul tarixində qarşılaşmanın Bakıda keçirilməsi barədə qərar çıxardı. 12 iyul tarixində Bakıda keçiriləcək qarşılaşmanın hakimləri bəlli oldu. İsraildən olan Meyr Levi görüşün baş hakimi, onun həmvətənləri Danni Krasikov və Abed Elubra isə yan hakimlər olaraq təyin olundular. Oyundan bir gün qabaq "Xəzər Lənkəran"ın baş məşqçisi Ağasəlim Mircavadov komandanın bir neçə itki ilə üzləşdiyini, klubun aparıcı oyunçularından sayılan Vüqar Nadirovun zədəli olduğundan görüşdə iştirak edə bilməyəcəyini, hücum və yarımmüdafiə xətlərində də problemlərin olmasına baxmayaraq rəqibdən çəkinmədiklərini, "Dinamo"nun kifayət qədər güclü komanda olduğunu, "Xəzər Lənkəran"ın rəqibə layiqli müqavimət göstərəcəyinə inandığını bildirmişdi. "Dinamo Zaqreb" klubunun baş məşqçisi Branko İvankoviç isə "Xəzər Lənkəran"ın səviyyəli futbolçulardan təşkil olunduğunu, Azərbaycan futbolu haqqında kifayət qədər məlumatı olduğunu, oyuna çox ciddi yanaşdıqlarını və meydana yalnız qələbə üçün çıxacaqlarını vurğulamışdı.
Xəzər Lənkəran FK

17 iyul tarixində "Xəzər Lənkəran" Bakı şəhərində Xorvatiya çempionunu qəbul elədi. Oyun Tofiq Bəhrəmov adına Respublika Stadionunda keçirildi. 58-ci dəqiqədə Zaur Ramazanov xorvatların qapısına qol vurmaqla hesabı açdı. Rəqib cəmi 5 dəqiqə geridə qaldı. 63-cü dəqiqədə "Dinamo"nun futolçusu Araujo Dos Sanros hesabı bərabərləşdirdi.
Xəzər Lənkəran FK

71-ci dəqiqədə isə rəqib oyunçuya qarşı kobudluq etdiyinə görə, "Xəzər Lənkəran"ın kapitanı Emin Quliyev qırmızı vərəqə ilə cəzalandırıldı. Azlıqda qalmasına baxmayaraq, Ağasəlim Mircavadovun yetirmələri bir neçə dəfə kəskin əks-hücum yarada bildilər, lakin rəqib komandanın qapıçısı hesabı dəyişməyə imkan vermədi. Beləliklə "Xəzər Lənkəran" Çempionlar Liqası turnirinin ilk oyununu 1:1 hesablı heç-heçə ilə başa vurdu. Xorvatiyada keçiriləcək cavab qarşılaşmasını İspaniyadan olan hakimlər briqadası idarə elədi. Baş hakimi Bernardino Qonzales Vaskes, onun köməkçiləri isə Antonio Artero Qalyardo və Alfonso Qostayo Rodrigez oldular.
Xəzər Lənkəran FK

Görüşün dördüncü hakimi Visente Lizondo Martins oldu. Qarşılaşma 24 iyul tarixində Zaqreb şəhərində yerləşən "Maksimir" stadiounda keçirildi. Matçın 16-cı dəqiqəsində "Xəzər Lənkəran"nın braziliyalı oyunçusu Juninyo komandasını hesabda irəli çıxardı. Meydan sahibləri hesabı 56-cı dəqiqədə bərabərləşdirdilər. 78-ci dəqiqədə "Xəzər-Lənkəran"nın fransalı legioneri Edmond Ntiamoah qırmızı vərəqə alaraq meydandan qovuldu.
Xəzər Lənkəran FK

Əsas vaxt 1:1 hesabı ilə başa çatdı. Bakıda keçirilən oyun da 1:1 hesabı qeydə alındığından və ümumi hesabın bərabər olduğundan qalibi müəyyən etmək üçün hakim oyuna 30 dəqiqə əlavə vaxt təyin etdi. Əlavə vaxtda 100-cü dəqiqədə Mario Mandjukiç, 115-ci dəqiqədə isə Tadiçin vurduğu qollar sayəsində yerli komanda "Xəzər-Lənkəran" üzərində 3:1 hesabı ilə qələbə qazandı. Hər iki oyunda Lənkəran təmsilçisi güclü rəqibinə qarşı layiqli müqavimət göstərdi. Həmin vaxt "Dinamo Zaqreb"in heyətində sonradan dünya futbolunun ən güclü futbolçuları sırasına qoşulacaq Luka Modriç, Mario Mandjukiç və Deyan Lovren kimi oyunçular çıxış edirdi.
Xəzər Lənkəran FK

Birlik Kubokunda çempionluq 2006/2007-ci ilin Azərbaycan Çempionu adını qazanmış "Xəzər Lənkəran" hər ilin yanvar ayında Rusiyada Müstəqil Dövlətlər Birliyi və Baltik ölkələrin futbol üzrə çempion klubları arasında keçirilən Birlik Kubokunda iştirak etmək hüququ qazandı. 16-cı Birlik Kuboku 2008-ci ilin 19–27 yanvar tarixində keçirildi. Məhz 2008-ci ildə ilk dəfə olaraq bu turnir Sankt-Peterbuq şəhərində keçirildi. Püşkatmanın nəticəsinə əsasən Lənkəran təmsilçisi "B" qrupunda qərarlaşdı. Azərbaycan çempionunun qrupdakı rəqibləri Litva çempionu "Kaunas", Qazaxıstan çempionu "Aktobe" və Tacikistan çempionu "Reqar-TadAZ" oldu.
Xəzər Lənkəran FK

Lənkəran təmsilçisi 19 yanvar tarixində ilk oyunda "Kaunas" ilə qarşılaşdı. Azərbaycan çempionu rəqibini 3:0 hesabı ilə məğlub etdi. Lənkəranlıların heyətində 47-ci dəqiqədə Ruslan Poladov, 50-ci dəqiqədə Zaur Ramazanov və 66-cı dəqiqədə Dieqo Souza qol vurmaqla fərqləndilər. 2-ci turda "Xəzər Lənkəran" Tacikistan çempionu "Reqar-TadAZ" ilə qarşılaşdı. Bu matç 20 yanvar tarixinə təsadüf etdiyinə görə "Xəzər Lənkəran" komandasının futbolçuları 20 Yanvar şəhidlərinin xatirəsinə ehtiram əlaməti olaraq meydana qara sarğı ilə çıxdılar.
Xəzər Lənkəran FK

Görüşdə hesabı 4-cü dəqiqədə Tacikistan çempionu açdı. Rəqibin heyətində Ortikov fərqləndi. Hesabda geri düşməsinə baxmayaraq "Xəzər Lənkəran" Nadir Nəbiyevin 55 və 65-ci dəqiqədə vurduğu iki qol sayəsində qələbə qazandı. 22 yanvar tarixində keçirilən 3-cü turda "Xəzər Lənkəran"ın rəqibi Qazaxıstan çempionu "Aktobe" oldu. Rəqib komandanın heyətində 90-cı dəqiqədə penalti zərbəsindən sonra Aşirbekov fərqləndi və "Xəzər Lənkəran" 1:0 hesabı ilə məğlub oldu.
Xəzər Lənkəran FK

3 turdan sonra 6 xal toplayan "Xəzər Lənkəran" qrup lideri olaraq 1/4 final mərhələsinə vəsiqə qazandı. 1/4 final mərhələsində "Xəzər Lənkəran"ın rəqibi Moldova çempionu "Şerif Tiraspol" oldu. Matç 23 yanvar tarixində "Peterburqski" idman-konsert kompleksində keçirildi. Hesabı 35-ci dəqiqədə "Şerif"in futbolçusu Qnanu açdı. "Xəzər Lənkəran"ın heyətində Mario Serjio Souza 53-cü dəqiqədə tarazlığı bərpa etdi.
Xəzər Lənkəran FK

64-cü dəqiqədə Balima qol vurmaqla Moldova çempionunu hesabda yenidən önə çıxartdı. 90-cı dəqiqədə Mario Serjio Souza dubla imza ataraq yenidən hesabı bərabərləşdirdi. Cütlüyün taleyi oyundan sonra keçirilən penalti zərbələrində aydınlaşdı. "Xəzər Lənkəran" rəqibindən dəqiq oldu və 5:3 hesabı ilə qalib gələrək 1/2 final mərhələsinə vəsiqə qazandı. 1/2 final mərhələsində "Xəzər Lənkəran"ın rəqibi Belarus çempionu "BATE" oldu.
Xəzər Lənkəran FK

Matç 25 yanvar tarixində "Peterburqski" idman-konsert kompleksində keçirildi. Hesabı 71-ci dəqiqədə Rahid Əmirquliyev açdı. 1 dəqiqə sonra rəqibin heyətində Rodionov fərqlənərəq tarazlığı bərpa etdi. Rahid Əmirquliyev 88-ci dəqiqədə dubla imza atdı və matç 2:1 hesabı ilə "Xəzər Lənkəran"ın xeyrinə başa çatdı. "Xəzər Lənkəran" Birlik Kubokunun finalına vəsiqə qazandı.
Xəzər Lənkəran FK

Final qarşılaşmasında "Xəzər Lənkəran"ın rəqibi Özbəkistan çempionu "Paxtakor" oldu. Final matçı 27 yanvar tarixində "Peterburqski" idman-konsert kompleksində keçirildi. Matç Azərbaycan çempionunun hücumları ilə başlasa da, hesabı 3-cü dəqiqədə "Paxtakor"un oyunçusu İldar Maqdeyev açdı, lakin daşkəndlilərin sevinci uzun sürmədi. Üç dəqiqə sonra Rahid Əmirquliyev Özbəkistan komandasının qapısından cavab topunu keçirdi. Oyunun 28-ci dəqiqəsində Ənvər Soliyevin vurduğu qol sayəsində "Paxtakor" hesabda yenə irəli çıxdı, lakin Zaur Ramazanovun 43-cü dəqiqədə sərrast zərbə ilə vurduğu cavab qolu FİFA-nın prezidenti Yozef Blatterin, UEFA-nın prezidenti Mişel Platininin və Rusiya Futbol İttifaqının prezidenti Vitali Mutkonun coşğun alqışlarına səbəb oldu.
Xəzər Lənkəran FK

İkinci hissənin əvvəlində Ağasəlim Mircavadovun yetirmələri hesabda yenə irəli çıxdı. Dieqo Souza zərbə mövqeyinə çıxaraq, rəqib qapısından üçüncü topu keçirdi və hesab 3:2 oldu, lakin 57-ci dəqiqədə Özbəkistan futbolçuları hesabı bərabərləşdirə bildilər. Rəqibin heyətində İnomov fərqləndi. Final görüşündə qələbə topunu 65-ci dəqiqədə "Xəzər Lənkəran"ın oyunçusu Mario Serjio Souza vurdu. Turnirdə ilk dəfə çıxış edən "Xəzər-Lənkəran" final qarşılaşmasında 4:3 hesabı ilə qalib gəldi.
Xəzər Lənkəran FK

Beləliklə "Xəzər Lənkəran" 2008-ci ilin yanvar ayında Rusiyanın Sankt-Peterburq şəhərində keçirilən 16-cı Birlik Kubokunun çempionu oldu. Final görüşündən sonra Kuboku və medalları "Xəzər Lənkəran" futbolçularına FİFA-nın prezidenti Yozef Blatter, UEFA-nın prezidenti Mişel Platini və Rusiya Futbol İttifaqının prezidenti Vitali Mutko təqdim etdi. Birlik Kubokunda qazanılan tarixi qələbədən sonra Azərbaycan Respublikasının Prezidenti İlham Əliyev fevralın 15-də Prezident sarayında "Xəzər Lənkəran" futbol klubunun üzvlərini qəbul etdi. İlham Əliyev klubunun fəaliyyətini yüksək qiymətləndirdi və onu tarixi qələbə münasibətilə təbrik etdi. Mən bu gözəl qələbə münasibətilə sizi bir daha təbrik etmək istəyirəm.
Xəzər Lənkəran FK

Siz Azərbaycanın Dövlət bayrağını qaldırmısınız, qalib gəlmisiniz, hamımızı sevindirmisiniz. Bundan sonra sizə yeni uğurlar arzulamaq istəyirəm. Əminəm ki, siz bundan sonra da Azərbaycan azarkeşlərini sevindirəcəksiniz. Bu fürsətdən istifadə edib, kamera qarşısında bütün Lənkəran sakinlərini bu gözəl qələbə münasibətilə təbrik etmək istəyirəm. Mən bilirəm və əlbəttə, siz də bilirsiniz ki, Lənkəranda sizi necə dəstəkləyirlər, alqışlayırlar.
Xəzər Lənkəran FK

Hətta Bakıda keçirilən klub oyunlarına sizi dəstəkləmək üçün Lənkərandan minlərlə insanlar gəlir. Bu, məni çox sevindirir. Mən çox sevinirəm ki, məhz bölgədən olan komanda həm Azərbaycan çempionatında yüksək nəticələr göstərir, həm də beynəlxalq müstəvidə böyük qələbə qazanır. Bəlkə də Lənkəranı tanımayan, adını eşitməyən insanlar artıq bilirlər ki, Azərbaycanın belə bir şəhəri var və o şəhərin komandası MDB-dən və Baltikyanı ölkələrdən olan bütün başqa komandalardan daha güclüdür. Sizə yeni uğurlar, cansağlığı və yeni-yeni qələbələr arzulayıram.
Xəzər Lənkəran FK

2007/2008-ci il mövsümünün yekununda "Xəzər Lənkəran" Azərbaycan çempionatında 52 xal toplyaraq 4-cü pillədə qərarlaşdı. Lənkəran təmsilçisi yeni ölkə çempionu "İnter"dən 6 xal geridə qaldı. Bu mövsümdə "Xəzər Lənkəran" klubu "Olimpik" ilə birlikdə ən az məğlub olmuş komanda oldu. Lənkəranlılar keçirdikləri 26 oyunun yalnız 2-də məğlub oldular. 14 oyunda qalib gələn "Xəzər Lənkəran" ən çox xallarını 10 dəfə heç-heçə etməklə itirdi.
Xəzər Lənkəran FK

Rəqib qapılarına 44 qol vuran "Xəzər Lənkəra" bu göstəricidə yalnız yeni ölkə çempionu "İnter"dən (55 qol) geri qaldı. "Xəzər Lənkəran"ın hücumçusu Zaur Ramazanov 25 oyuna 11 qol vurdu və çempionatın bombardirlər cədvəlində 5-ci yerdə qərarlaşdı. Ölkə çempionatında klubun heyətindən ən çox oyunu (25 oyun) Elmar Baxşıyev və Zaur Ramazanov keçirdi. Radomir Todorov və Rəşad Abdullayev 24, Kostadin Cambazov 22, Alim Qurbanov 18 oyunda meydanda oldu. Çempionatda klubun ən sərrast oyunçusu 11 qol vurmuş Zaur Ramazanov oldu.
Xəzər Lənkəran FK

Ölkə birinciliyində Yakuba Bamba və Edmond Ntiamoah 5, Rəşad Abdullayev və Mario Serjio Souza 4, Emin Quliyev, Nadir Nəbiyev və Junior Osvaldo 3, Elmar Baxşıyev 2, Radomir Todorov, Rahid Əmirquliyev və Dieqo Qusmao 1 dəfə fərqlənməyi bacardı. Çempionatdakı uğursuzluğa baxmayaraq "Xəzər Lənkəran" üçün 2007/2008-ci il mövsümü Azərbaycan kubokunda ardıcıl 2-ci çempionluq ilə yadda qaldı. 1/16 final mərhələsində "Xəzər Lənkəran" Salyanın "NBC" klubunu 1:3 və 7:2 hesabları ilə məğlub edərək növbəti mərhələ keçdi. 1/16 final mərhələsində Lənkəran təmsilçisi Sumqayıt şəhərinin "Gənclərbirliyi" klubunu 1:4 və 5:0 hesabları ilə məğlub etdi və növbəti mərhələyə vəsiqə qazandı. 1/4 final mərhələsində "Xəzər Lənkəran"ın rəqibi Bakının "Olimpik" klubu oldu.
Xəzər Lənkəran FK

"Olimpik" 1:0 hesablı qələbə qazansa da, növbəti oyunda "Xəzər Lənkəran" 2:0 hesablı qalibiyyət əldə edərək 1/2 final mərhələsinə keçdi. Bu mərhələdə rəqib "Qəbələ" klubu oldu. 3:1 hesablı qələbə və 1:1 hesablı heç-heçədən sonra "Xəzər Lənkəra" ardıcıl 2-ci il Azərbaycan kubokunun finalına vəsiqə qazandı. Final qarşılaşması 24 may 2008-ci il tarixində Bakı şəhərində Tofiq Bəhramov adına Respublika stadionunda keçirildi. Oyunun əsas vaxtı 0:0 hesabı ilə başa çatdığına görə hər biri 15 dəqiqə olan əlavə 2 hissə oynanıldı.
Xəzər Lənkəran FK

"Xəzər Lənkəran"ın futbolçusu Juninyo 115 və 118-ci dəqiqələrdə 2 qol vurmaqla komandasına qələbə qazandırdı. Beləliklə "Xəzər Lənkəran" 2 il dalbadal Azərbaycan kubokunun qalibi oldu. Azərbaycan kubokunda "Xəzər Lənkəran" 9 oyun keçirdi. 1 oyun heç-heçə və 1 oyun Lənkəran təmsilçisinin məğlubiyyəti ilə başa çatdı. 7 oyunda (bu oyunların 1-də qələbə əlavə vaxtda qazanıldı) "Xəzər Lənkəran" rəqiblərinə qalib gəldi.
Xəzər Lənkəran FK

Rəqib qapılarına 27 qol vuran "Xəzər Lənkəran" öz qapısından 7 qol buraxdı. Ölkə kubokokunun qalibi "Xəzər Lənkəran" UEFA kubokunda iştirak etmək hüququ əldə etdi. Turnirin 1-ci təsnifat mərhələsində Lənkəran təmsilçisinin rəqibi Polşanın "Lex Poznan" klubu oldu. Azərbaycanda keçirilən oyunda "Xəzə Lənkəran" rəqibinə 0:1 hesabı ilə məğlub oldu. Polşada keçirilən qarşılaşmada "Lex Poznan" 4:1 hesablı qələbə qazanaraq növbəti mərhələyə vəsiqə qazandı.
Xəzər Lənkəran FK

Bu türkiyəlin mütəxəssisin "Xəzər Lənkəran"a qayıdışı oldu. Çempionatda doğma meydanında heç kimə məğlub olmayan "Xəzər Lənkəran" noyabr ayında ardıcıll 2 ev oyununda "İnter" və "Qarabağ" klublarına məğlub oldu. Doğma meydanını alınmaz qalaya çevirən "Xəzər Lənkəran" üçün bu məğlubiyyətlər yol verilməz idi. Buna görə də klubun azarkeşləri etiraz səslərini ucaltdılar və nəticədə Rasim Kara istefa ərizəsini yazdı. Birinci dövrənin son qarşılaşması noyabr ayının 29-da keçirildi.
Xəzər Lənkəran FK

"Xəzər Lənkəran" səfərdə Zaqatalanın "Simurq" klubu ilə qarşılaşdırdı. Bu oyunda Lənkəran təmsilçisini meydana baş məşqçi olaraq Hafiz Əliyev çıxartdı. Matç 2:2 hesabı ilə başa çatdı. Dövrələr arası yaranmış fasilədə "Xəzər Lənkəran" klubu yeni baş məşqçini ictimaiyyətə təqdim etdi. Bu vəzifəyə Sovet İttifaqı dövründə futbolçu kimi Olimpiya çempionu, müxtəlif illərdə yeniyetmələr arasında Avropa çempionu və İsveç çempionu titullarına sahib olmuş, məşqçi kimi karyerasına İsveçdə başlayan, əvvəllər Azərbaycan milli yığma komandasını, Ağdamın "Qarabağ" və Rusiyanın "Maşuk" klublarını çalışdırmış İqor Ponomaryov təyin edildi.
Xəzər Lənkəran FK

Mövsümün sonunda "Xəzər Lənkəran" 50 xal topladı və 4-cü yerdə qərarlaşdı. Lənkəran təmsilçisi çempionatda 26 oyun keçirdi. 15 oyunda qələbə qazandı, 5 oyun heç-heçə bitdi və 6 oyunda məğlub oldu. Rəqib qapılarına 49 qol vuran "Xəzər Lənkəran" öz qapısından 21 top buraxdı. Çempionatın bombardirləri cədvəlində "Xəzər Lənkəran"ın hücumçusu İvan Tsvetkov 21 oyuna 15 qol vurmaqla yalnız "İnter"in futbolçusu Valter Quqlemondan (24 oyuna 17 qol) geri qaldı.
Xəzər Lənkəran FK

Azərbaycan çempionatında Lənkəran təmsilçisinin heyətində meydana ən çox çıxan futbolçular Radomir Todorov (24 oyun) və Rahid Əmirquliyev (24 oyun) oldu. Kostadin Cambazov 23, Romulo Silvano Vilvano 22, İvan Tsvetkov və Junior Martins Osvaldo 21, Ayhan Devran, Dieqo Qusmao Souza, Dmitri Kramarenko və Mario Santana Serjio Souz 20 dəfə meydana çıxdı. İvan Tsvetkov komandanın bombardiri (15 qol) oldu. Romulo Silvano Vilvano 8, Mario Santana Serjio Souza və Əhməd Dursun 5, Rahid Əmirquliyev 4, Kostadin Cambazov və Denis Silva 3, Rəşad Abdullayev 2, Junior Martins Osvaldo, Ayhan Devran, Emin Quliyev və Klaudiu Radukanu 1 dəfə qol vurmaqla fərqləndi. 2008/2009-cu il Azərbaycan kubokuna "Xəzər Lənkəran" 1/8 final mərhələsində qoşuldu.
Xəzər Lənkəran FK

Lənkəran təmsilçisi hər iki oyunda Salyanın "Muğan" klubunu 3:0 hesabı ilə məğlub edərək növbəti mərhələyə keçdi. 1/4 final mərhələsində "Xəzər Lənkəran"ın rəqibi "Bakı" oldu. İlk oyunda 0:1 hesabı ilə məğlub olan "Xəzər Lənkəran" cavab qarşılaşmasında 2:2 hesablı heç-heçəyə imza atdı və beəliklə kubokda iştirakını dayandırdı. 2008/2009-cu il mövsümü Azərbaycan kubokunda "Xəzər Lənkəran" 4 oyun keçirdi. 2 oyunda qələbə qazandı, 1 oyun heç-heçə və 1 oyun məğlubiyyət ilə başa çatdı.
Xəzər Lənkəran FK

"Xəzər Lənkəran" rəqib qapılarına 8 qol vurdu və öz qapısından 3 top buraxdı. Həm Azərbaycan çempionatı həm də Azərbaycan kubokunda uğursuz mövsümdən sonra İqor Ponomaryov istefaya göndərildi. İqor Ponomaryov ilə yollarını ayırdıqdan sonra "Xəzər Lənkəran" klubu baş məşqçi vəzifəsinə yenidən Ağasəlim Mircavadovu təyin etdi. 2009/2010-cu il Azərbaycan çempionatı yeni üsulda keçirildi. Klublar ilk olaraq öz aralarında səfər-ev prinsipi ilə qarşılaşdılar.
Xəzər Lənkəran FK

Yekun cədvəldə yuxarı 6-lıq və aşağı 6-lıq müəyyən edildi. Növbəti mərhələdə yuxarı 6-lıq çempionluq və medallar uğrunda, aşağı 6-lıq isə çempionatda qalmaq uğrunda mübarizə apardı. Birinci mərhələni "Xəzər Lənkəran" 44 xalla 2-ci yerdə başa çatdırdı. Lənkəran təmsilçisi yalnız "İnter"dən 5 xa geridə qaldı. İlk mərhələdə "Xəzər Lənkəran" 22 oyun keçirdi.
Xəzər Lənkəran FK

12 oyun qələbə, 8 oyun heç-heçə və 2 oyun məğlubiyyət ilə başa çatdı. Lənkəran təmsilçisi bu oyunlarda rəqib qapılarına 29 qol vurdu və öz qapısından 11 qol buraxdı. Birinci mərhələdən sonra 6-lıqlar müəyyən edildiyinə görə klubların xalları sıfırlandı. İlk 6-lıqda olan klublar və 2-ci 6-lıqda olan klubların öz aralarında 1-ci mərhələdə keçirdikləri oyunlara əsasən "qızıl xallar" hesablandı. Bu xallar 2-ci mərhələdən sonra toplanılan xalların üstünə gəldi.
Xəzər Lənkəran FK

Çempionatın 2-ci mərhələsində yuxarı 6-lıq arasında keçirilən qarşılaşmalarda "Xəzər Lənkəran" yekunda 27 xal (15 qızıl xal + 2-ci mərhələdə qazanılmış 12 xal) topladı və ölkə birinciliyini 4-cü yerdə başa vurdu. Ölkə çempionu adını qazanmış "İnter" Lənkəran təmsilçisini cəmi 2 xal qabaqladı. Çempiontın 2-ci mərhələsində "Xəzər Lənkəran" 10 oyun keçirdi. 3 oyun qələbə, 3 oyun heç-heçə və 4 oyun məğlubiyyət ilə başa çatdı. Çempionatın bombardirləri cədvəlində "Xəzər Lənkəran"ın futbolçuları Allan Lalin (27 oyun) və Mario Santana Serjio Souza (28 oyun) 9 qol vurmaqla 8-ci və 9-cu yerləri bölüşdürdülər.
Xəzər Lənkəran FK

Çempionatda "Xəzər Lənkəran"ın heyətində ən çox oyunu Slovakiyalı müdafiəçi İvan Pexa (31 oyun) keçirdi. Kamran Ağayev və Radomir Todorov 30 oyunda meydanda oldu. İvan Tsvetkov 29, Mario Santana Serjio Souza 28, Allan Lalin və Rahid Əmirquliyev 27 qarşılaşmada iştirak etdi. Klubun bombardirləri hərəyə 9 qol vurmaqla Allan Lalin və Mario Santana Serjio Souza oldu. İvan Tsvetkov 7, Denis Kalinkov 5, Emeka Opara 4, Junior Martins Osvaldo 2, Rahid Əmirquliyev, Alim Qurbanov və Kristian Martins Kabral 1 qol vurmaqla fərqləndilər.
Xəzər Lənkəran FK

2009/2010-cu il Azərbaycan kubokunda "Xəzər Lənkəran" ilkin olaraq 1/8 final mərhələsində Salyanın "Muğan" klubunu hər iki oyunda (3:0 və 1:0) məğlub etdi. 1/4 final mərhələsində Lənkəran təmsilçisinin rəqibi "Qarabağ" oldu. Səfərdə 2:1 hesablı məğlubiyyətdən sonra "Xəzər Lənkəran" rəqibini doğma meydanında 1:0 hesabı ilə məğlub etdi və növbəti mərəhələyə keçdi. 1/2 final mərhələsində "Xəzər Lənkəran"ın rəqibi Bakının "Olimpik" klubu oldu. 1:1 hesablı heç-heçədən sonra rəqibini 2:1 hesabı ilə məğlub edən "Xəzər Lənkəran" kubokun finalına vəsiqə qazandı.
Xəzər Lənkəran FK

Finalda Lənkəran təmsilçisinin rəqibi "Bakı" oldu. Final qarşılaşması 23 may 2010-cu il tarixində, Bakı şəhərində Tofiq Bəhramov adına Respublika Stadionunda keçirildi. Oyunun əsas vaxtı 0:0 hesabı ilə başa çatdı deyə əlavə vaxtlar təyin edildi. 100-cü dəqiqədə "Bakı" klubu "fair play" qaydalarına zidd olaraq hesabı açdı. "Bakı"nın futbolçusu Skuliç hakimin müəyyən etdiyi mübahisəli topu "Xəzər Lənkəran" klubuna adi vəziyyətdə qaytarmaq əvəzinə birbaşa qapıya zərbə vurdu və belə bir anda qapıya zərbəni gözləməyən Kamran Ağayev komandasına kömək edə bilmədi.
Xəzər Lənkəran FK

104-cü dəqiqədə "Bakı" hesabı 2:0 etdi. "Xəzər Lənkəran" bu qollardan yalnız birinə cavab verdi. Matç 1:2 hesabı ilə "Bakı"nın xeyrinə başa çatdı. Çempionatı 4-cü yerdə başa vuran "Xəzər Lənkəran" Avropa Liqasının təsnifat mərhələsində iştirak etmək hüququ qazandı. 1-ci təsnifat mərhələsində "Xəzər Lənkəran"ın rəqibi Moldovanın "Olimpiya" klubu oldu.
Xəzər Lənkəran FK

1 iyul 2010-cu il tarixində Moldovada keçirilən matç 0:0 hesabı ilə başa çatdı. 8 iyulda Lənkəran şəhərində "Xəzər Lənkəran" öz doğma stadionunda tarixində ilk dəfə olaraq Avropa arenasında matça çıxdı. Bu vaxta qədər ilkin olaraq standartlara cavab verən stadionun olmaması, bütün parametlərə cavab verən stadion tikildikdən sonra isə UEFA-nın tələblərinə əsasən matçın keçirildiyi şəhərdə hava limanının olmaması səbəbindən Lənkəran təmsilçisi Avropa arenasındakı oyunlarını Bakıda keçirmişdi. 2006-cı ildə müasir standartlara cavab verən stadion tikildikdən sonra 2008-ci ildə Lənkəranda beynəlxalq uçuşları qəbul edən müasir hava limanının inşa edilməsi nəticəsində Xəzər Lənkəran Mərkəzi Stadionu Avropa arenasında matç qəbul etmək hüququ qazandı. Matç günü stadion adəti üzrə 15 min azarkeş ilə dolu idi.
Xəzər Lənkəran FK

Bu matçda Lənkəran təmsilçisi 12-ci dəqiqədə hesabda geri düşdü. 78-ci dəqiqədə Allan Lalin hesabı bərabərləşdirdi. Növbəti mərhələyə keçmək üçün "Xəzər Lənkəran" rəqib qapısına daha bir qol vurmalı olsa da son 12 dəqiqədə bunu bacarmadı və Avropa Liqasında iştirakını dayandırdı. Avropa Liqasında uğursuz çıxışdan sonra klubun baş məşqçisi Ağasəlim Mircavadov istefa verdi. 2010-cu ilin iyul ayında "Xəzər Lənkəran"ın baş məşqçisi vəzifəsinə rumıniyalı mütəxəssis Mirça Rednik təyin edildi.
Xəzər Lənkəran FK

Mirça Rednik baş məşqçi kimi 2002/2003-cü il mövsümündə "Rapid" klubu, 2006/2007-ci ildə isə "Dinamo Buxarest" klubu ilə Rumıniya çempionu adını qazanmışdı. 2010/2011-ci il Azərbaycan çempionatının 1-ci mərhələsini "Xəzər Lənkəran" 47 xal toplamaqla 2-ci yerdə başa çatdırdı. 1-ci yerdə qərarlaşan "Neftçi" Lənkəran təmsilçisini cəmi 1 xal qabaqladı. 22 oyun keçirən "Xəzər Lənkəran" 14 oyunda qələbə qazandı. 5 oyun heç-heçə və 3 oyun məğlubiyyət ilə başa çatdı.
Xəzər Lənkəran FK

Rəqib qapılarına 28 qol vuran "Xəzər Lənkəran" öz qapısından 12 qol buraxdı. Reqlamentə əsasən 1-ci mərhələdən sonra 2 altılığa bölünən komandalar bütün göstəricilər saxlanmaqla 2-ci mərhələdə müvafiq olaraq 1–6-cı və 7–12-ci yerlər uğrundan mübarizəni davam etdirdilər. 2-ci mərhələdə "Xəzər Lənkəran" 10 oyun keçirdi. 2 oyun qalibiyyət, 7 oyun heç-heçə və 1 oyun məğlubiyyətlə başa çatdı. Rəqib qapılarına 10 qol vuran Lənkəran təmsilçisi öz qapısından 6 qol buraxdı.
Xəzər Lənkəran FK

Çempiontın 2-ci mərhələsində "Xəzər Lənkəran" 13 xal topladı. Beləliklə hər iki mərhələdən sonra yekunda "Xəzər Lənkəran" 60 xal topladı və çempionatı 2-ci yerdə başa vurdu. "Xəzər Lənkəran"ın hücumçusu Vinston Parks 25 oyunda 8 qol vurmaqla çempionatın bombardirləri sırasında 9-cu yerdə qərarlaşdı. Çempionatda "Xəzər Lənkəran"ın heyətində ən çox meydanda olan futbolçu Rahid Əmirquliyev (30 oyun) oldu. Elnur Allahverdiyev və Kamran Ağayev 28, Vinston Parks 25, Elvin Beqiri 24, Stelian Stanku 23, Katalin Doman 20 və Alim Qurbanov 19 oyunda meydanda oldular.
Xəzər Lənkəran FK

Digər futbolçular 18 və daha az oyuna çıxdılar. Çempionatda "Xəzər Lənkəran"ın heyətində Vinston Parks 8, Alim Qurbanov və Elvin Beqiri 4, Emeka Opara və Hristu Kiaku 3, Allan Lalin, Julius Vobay, Elnur Abdullayev, Katalin Doman və Dieqo Ruiz 2, Adrian Skarlatake, Stelian Stanku, Adrian Pit, Dieqo Qusmao Souza və Elnur Allahverdiyev 1 dəfə qol vurmaqla fərqləndilər. 2010/2011-ci il Azərbaycan kubokuna "Xəzər Lənkəran" 1/8 final mərhələsində qoşuldu. Bu mərhələdə rəqib İmişlinin "MKT-Araz" klubu oldu. Reqlamentə əsasən bu mərhələdə cəmi 1 qarşılaşma keçirildi və "Xəzər Lənkəran" rəqibinə 3:1 hesabı ilə qalib gələrək növbəti mərhələyə keçdi.
Xəzər Lənkəran FK

1/4 final mərhələsində "Xəzər Lənkəran"ın rəqibi Bakının "Neftçi" klubu oldu. Əzəli rəqiblər birinci qarşılaşmada Bakıda, Tofiq Bəhramov adına Respublika stadionunda üz-üzə gəldilər. "Xəzər Lənkəran" bu qarşılaşmada 3:4 hesablı qələbə qazandı. Cavab qarşılaşmasında hesab 1:1 oldu və Lənkəran təmsilçisi iki "Böyük oyun" nəticəsində növbəti mərhələyə yüksəldi. 1/2 final mərhələsində rəqib "Bakı" oldu.
Xəzər Lənkəran FK

"Xəzər Lənkəran" klubu və azarkeşləri sonuncu kubokun finalında baş verən hadisələri unutmamışdı. İlk oyunda doğma meydanda "Xəzər Lənkəran" rəqibini 1:0 hesabı ilə məğlub etdi. Bakıda keçirilən qarşılaşma yerli klubun 2:1 hesablı qələbəsi ilə başa çatsa da səfərdə vurulan qol prinsipinə görə "Xəzər Lənkəran" finala vəsiqə qazandı və "Bakı"dan revanş aldı. Final qarşılaşmasında rəqib Bakının "İnter" klubu oldu. Matç 24 may 2011-ci il tarixində Bakıda, Tofiq Bəhramov adına Respublika Stadionunda keçirildi.
Xəzər Lənkəran FK

Oyunun əsas vaxtı qolsuz heç-heçə ilə başa çatdı. Əlavə hissələr təyin edildi. 91-ci dəqiqədə Vinston Parks qol vurmaqla fərqləndi və Lənkəran təmsilçisi hesabda irəli çıxdı. "İnter"in futbolçusu Karlsons 101-ci dəqiqədə hesabı tarazlaşdırdı. Oyun 1:1 hesabı ilə başa çatdı.
Xəzər Lənkəran FK

Kubokun sahibi penalti zərbələrində müəyyən olundu. Bu zərbələrdə "Xəzər Lənkəran" rəqibindən daha dəqiq oldu və 4:2 hesablı qələbə qazandı. "Xəzər Lənkəran" tarixində 3-cü dəfə Azərbaycan kubokunu qazandı. Azərbaycan kubokunun qalibi olan "Xəzər Lənkəran" növbəti Avropa Liqası mövsümündə iştirak etmək hüququ qazandı. Klub turnirə 2-ci təsnifat mərhələsində qoşuldu.